CELEX: 62006CA0014
Language: et
Date: 2008-04-01 00:00:00
Title: Kohtuasi C-14/06 ja C-295/06: Euroopa Kohtu (suurkoda) 1. aprilli 2008 . aasta otsus — Euroopa Parlament (C-14/06), Taani Kuningriik (C-295/06) versus Euroopa Ühenduste Komisjon (Direktiiv 2002/95/EÜ — Elektri- ja elektroonikaseadmed — Teatavate ohtlike ainete kasutamise piiramine — Dekabromodifenüüleeter ( 10-BDE ) — Komisjoni otsus nr 2005/717/EÜ — BDE suhtes kehtestatud erand kasutuskeelust — Tühistamishagi — Komisjoni rakendusvolitused — Volitusnormi rikkumine)

9.5.2008   
            
            
               ET
            
            
               Euroopa Liidu Teataja
            
            
               C 116/2
            
         Euroopa Kohtu (suurkoda) 1. aprilli 2008. aasta otsus — Euroopa Parlament (C-14/06), Taani Kuningriik (C-295/06) versus Euroopa Ühenduste Komisjon
   (Kohtuasi C-14/06 ja C-295/06) (1)
   
   (Direktiiv 2002/95/EÜ - Elektri- ja elektroonikaseadmed - Teatavate ohtlike ainete kasutamise piiramine - Dekabromodifenüüleeter („10-BDE’) - Komisjoni otsus nr 2005/717/EÜ - BDE suhtes kehtestatud erand kasutuskeelust - Tühistamishagi - Komisjoni rakendusvolitused - Volitusnormi rikkumine)
   (2008/C 116/04)
   Kohtumenetluse keeled: inglise ja taani
   Pooled
   
      Hagejad: Euroopa Parlament (esindajad: K. Bradley ja A. Neergaard ja I. Klavina) (C-14/06), Taani Kuningriik (esindajad: J. Molde, B. Weis Fogh ja J. Bering Liisberg (C-295/06)
   
      Hagejate toetuseks menetlusse astujad: Taani Kuningriik (C-14/06) (esindajad: J. Molde, B. Weis Fogh ja J. Bering Liisberg), Portugali Vabariik (esindajad: L. Fernandes ja M. J. Lois), Soome Vabariik (esindaja: A. Guimaraes-Purokoski), Rootsi Kuningriik (esindaja: A. Kruse) Norra Kuningriik (esindajad: I. Djupvik, K. Waage ja K. B. Moen ning advokat E. Holmedal)
   
      Kostja: Euroopa Ühenduste Komisjon (esindajad: X. Lewis, M. Konstantinidis ja H. Støvlbækd)
   
      Kostja toetuseks menetlusse astuja: Suurbritannia ja Põhja-Iiri Ühendkuningriik, (esindaja: V. Jackson ja barrister J. Maurici)
   Kohtuasja ese
   Nõue tühistada komisjoni 13. oktoobri 2005. aasta otsus, millega muudetakse Euroopa Parlamendi ja nõukogu 27. jaanuari 2003. aasta direktiivi 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes lisa tehnika arenguga kohandamise eesmärgil (teatavaks tehtud numbri C(2005) 3754 all) (EMP's kohaldatav tekst) — Dekabromodifenüüleetri („DecaBDE”) vabastamine direktiivi 2002/95/EÜ artikli 4 lõikega 1 seatud turustamiskeelust, pidamata kinni nimetatud direktiivi artikli 5 lõikes 1 sätestatud tingimustest
   Resolutiivosa
   
               1.
            
            
               Tühistada komisjoni 13. oktoobri 2005. aasta otsuse 2005/717/EÜ, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes lisa, lisa punkt 2.
            
         
               2.
            
            
               Lugeda otsuse 2005/717 lisa punkti 2 tagajärjed kehtivaks 30. juunini 2008 (k.a).
            
         
               3.
            
            
               Mõista Euroopa Parlamendi ja Taani Kuningriigi kohtukulud kohtuasjas C-295/06 välja Euroopa Ühenduste Komisjonilt.
            
         
               4.
            
            
               Taani Kuningriik kohtuasjas C-14/06 ning Portugali Vabariik, Soome Vabariik, Rootsi Kuningriik, Suurbritannia ja Põhja-Iiri Ühendkuningriik ja Norra Kuningriik kannavad oma kohtukulud ise.
            
         
      (1)  ELT C 86, 08.4.2006.